Perkutane endoskopische Gastrostomie
Künschtlich Ernährung mid ara Magasond isch fr Viele a Schreckgschpenschd. Wann ma nochguckt em Netz no gohts oim wia mit de Zettel en ara Pillaschachtl: ma vrschohts net racht, ond wemma d Nebawirkunga aguckt, tät ma am liabaschta so krank bleiba wia ma isch. Blos, des goht et so oifach, wemma nemme schlucka ka. Abr au frs Gegadoil, zom Absauga ka se notwendig sei. S geid zwoi vrschiedene Sorta, d Magasond durch d Nas odr en Mond ond d PEG-Sond.

Was isch au des 
D Magasond PEG isch a Plaschtikschlauch mo ma mikroinvasiv en da Maaga neifihrt. Weil es mikroinvasivgmacht wurd, dauert d Operatio vom Oischlafa wega dr Narkos bis zom Aufwacha blos a baar Schtonda. Nach a baar Däg ka ma se benutza. Au vo dr Magsond geits a baar Sorda, d wichdigschde Ondrschied isch mid odr ohne an Balloo zom Halda vo dr Sond.

Wamma se braucha duat 
A Magasond braucht ma, wemma nemme schlucka ka odr des bassiera kennt  odr wemma am Essa vrschdigga kennt wemma lenger bewusstlos wurd

Wia goht ma drmit om 
Wemma dia Sond hot, no muass ma se pflega. D Eitrittsstell muass pflegd werra. Ma muass aufbassa was ma neiduat, dass se net vrschtopft. Gegas Feschtwachsa sott ma se reglmässig bewega ond ma sott se absichra, drmit ma net aonedig dra zerra duat.
Wann se oabsichtle rausrudschd, muaß ma glei zom Dokdr.

Wia ma se braucha duat 
Dia Flüssignahrong sott ma langsam neilaufa lau. Macht ma z schnell, ka s oim schleacht werra. Ond no hot ondr Omschtänd nix davo.
Des isch bsondrs wichtig wann d Leit em Bett liegat odr net s Gfühl drfür hent.

Wemma se nemme brauchd 
Wemma se nemme brauchd, ka ma se dr Doktr zemle oifach rausdoa. Des Loch wächsd ondr Omschdänd en a baar Schdonda zu.

Grenza vo dr Awendong 
Wia bei älle medizinische Aglegahoida geids Regla. D wichdigschd isch, dass der mo se kriaga sott des au will.

Lideradur 
 , S. 105

Fuassnota

Wo s her isch 

Ernährig
Gsundheit